Video: Oompie spog met Michael Jackson-passiesSkermgreep uit die video ŉ Video op Twitter van ŉ man wat met sy Michael Jackson-danspassies spog, is baie gewild. Die koning van popmusiek se liedjies en legendariese danspassies inspireer nog steeds mense van alle ouderdomme. Mike Taddow het Sondag ŉ video op sosiale media gedeel wat vinnig aandag getrek het – dit is reeds meer as 1 miljoen keer gekyk. Die video, van 42 sekondes lank, wys hoe ŉ middeljarige man entoesiasties op Michael Jackson se “Billie Jean”-liedjie dans by ŉ troue. Die gaste en platejoggie por hom aan met ŉ gejuig. “Bob wag al sy hele lewe lank vir hierdie oomblik en hy het nie teleurgestel nie!” skryf Taddow in die plasing. Ouderdom is beslis net ŉ getal. “Selfs met die klank af het ek dadelik geweet dit is Michael Jackson se ‘Billie Jean’,” skryf een kyker. “Is dit nie maar wat ons almal soek nie?” skryf nog iemand. “Daar die een oomblik wat ons weet ons kan uitstekend vaar as ons die geleentheid kry. Welgedaan, boet. Drink Ibuprofen en rus lekker, jy verdien dit.” bob been waitin for this moment all his life and he ????????did????????not disappoint pic.twitter.com/slLqXhS3uh — mike taddow (@MikeTaddow) March 11, 2023